tomron87/hebrew-wikipedia-sentences-corpus huggingface dataset:
קורנל היה הבן השלישי במשפחה, ולו שני אחים גדולים ממנו ושלוש אחיות צעירות ממנו.
לאחר שהוריו התגרשו, שינו כל הילדים את שם משפחתם לשם נעוריה של אימו, קורנל.
בהיותו נער סבל מדיכאון חמור, ולעיתים נדירות היה יוצא מביתו.
הוא היה מעביר את זמנו בבית בנגינה על תופים וגיטרה.
בגיל 13 קורנל נחשף לסמים ולאלכוהול, בהם השתמש באופן תדיר בשנות נעוריו.
לפני שהפך למוזיקאי עבד כשף במסעדה.
קורנל היה נשוי לסוזן סילבר, הסוכנת של הלהקות אליס אין צ'יינס וסאונדגארדן, ממנה יש לו בת אחת (ליליאן ג'ין, נולדה ביוני 2000).
הם התגרשו ב-2004 ובאותה שנה נישא לוויקי קראיאניס, ממנה יש לו בת נוספת (טוני, נולדה בספטמבר 2004) ובן (כריסטופר, נולד בדצמבר 2005).
ב-18 במאי 2017, בגיל 52, התאבד קורנל בתלייה בבית מלון בדטרויט לאחר הופעה בעיר.
כמחווה לזכרו, החשיכה עיריית סיאטל את מחט החלל ובאצטדיון הבייסבול בעיר הוקדשה לזכרו דקת דומייה.
עיקר פרסומו של קורנל הוא כסולנה של אחת מהלהקות המובילות בסצנת הגראנג' של סיאטל בשנות ה-90, סאונדגארדן, שפעלה בשנים 1997-1984.
הלהקה הוקמה ב-1984 על ידי קורנל, קים ת'איל והירו ימאמוטו.
במקור ניגן קורנל בתופים בנוסף לשירה, אך במהרה צירפו אליהם את המתופף סקוט סנדקוויסט וקורנל התרכז בשירה בלבד.
לאחר שנה וחצי הוחלף סנדקוויסט במאט קמרון.
שני שירים שהוקלטו על ידי הלהקה יצאו בשנת 1986 כחלק מאלבום אוסף עם להקות שונות, ואלבום ה-EP הראשון יצא ב-1987. אלבום הבכורה המלא, "אולטרה-מגה אוקיי" (Ultramega OK), יצא שנה לאחר מכן בלייבל העצמאי STT.
האלבום היה מועמד לפרס אמי בקטגוריית אלבום המטאל הטוב ביותר של השנה.
ב-1994 שחררו סאונדגארדן את אלבומם הרביעי, Superunknown.
האלבום הפך לאלבום הפריצה של הלהקה ועם יציאתו במרץ 1994, Superunknown הופיע לראשונה במקום הראשון ב-Billboard 200. האלבום השיק מספר סינגלים מצליחים, כולל "Spoonman" ו-"Black Hole Sun", והביא ללהקה הכרה בינלאומית.
Superunknown השיג מעמד של חמש פלטינות בארצות הברית, מעמד פלטינה משולשת בקנדה ומעמד זהב בבריטניה, שוודיה והולנד.
רולינג סטון העניק ל-Superunknown ארבעה מתוך חמישה כוכבים.
המבקר אמרו כי Superunknown "מפגין מגוון גדול בהרבה ממה שמצליחות להקות רבות בקריירה שלמה".
ג'ון פארלס מ"הניו יורק טיימס" אמר כי "Superunknown למעשה מנסה להרחיב את הקהל שלו על ידי שבירת מחסומי ז'אנר הרוק הכבד שסאונדגרדן נהגה לקבל".
הוא הוסיף כי "סאונדגארדן רוצה משהו שונה מהבי מטאל סטנדרטי".
דייוויד בראון מ-Entertainment Weekly שיבח את האלבום והוסיף שהוא "אבן דרך רוק קשה - בור רותח של כוח שמציב סטנדרט חדש לכל מה שנקרא מטאל".
האלבום היה מועמד לפרס הגראמי לאלבום הרוק הטוב ביותר בשנת 1995.
האלבום Superunknown דורג במקום ה-336 ברשימת 500 האלבומים הגדולים בכל הזמנים של מגזין הרולינג סטון, ו-"Black Hole Sun" דורג במקום ה-25 ברשימת 100 השירים הגדולים של שנות ה-90 של VH1.
בסוף שנת 1994, לאחר שסיימה הלהקה סיבוב הופעות, התברר כי קורנל אימץ יתר על המידה את מיתרי הקול שלו, והלהקה נאלצה לבטל מספר הופעות כדי להימנע מנזק בלתי הפיך למיתרים.
האלבום החמישי של הלהקה היה Down on the Upside בהפקה עצמית משנת 1996. האלבום הוליד כמה סינגלים, ביניהם "Pretty Noose", "Burden in My Hand" ו-"Blow Up the Outside World".
Down on the Upside היה פחות כבד באופן ניכר מהאלבומים הקודמים של הקבוצה וסימן יציאה נוספת משורשי הגראנג' של הלהקה.
חברי הלהקה הסבירו בזמנו שרצו להתנסות בצלילים אחרים.
דייוויד בראון מ-Entertainment Weekly אמר, "מעט להקות מאז לד זפלין שעורבבו כלים בצורה כל כך חדה, אקוסטית וחשמלית".
עם זאת, מתחים בתוך הקבוצה התעוררו במהלך הפגישות, כשתאייל וקורנל על פי הדיווחים הסתכסכו בגלל רצונו של קורנל להתרחק מהגיטרה הכבדה שהפכה לסימן ההיכר של הלהקה.
למרות ביקורות חיוביות, האלבום לא הצליח להשתוות למכירות של Superunknown.
בשנת 1997, סאונדגרדן קיבלה מועמדות נוספת לפרס גראמי עבור הסינגל הראשי "Pretty Noose".
כשהמתחים המשיכו וגברו בתוך הלהקה, עקב סכסוכים פנימיים על הכיוון היצירתי שלה, סאונדגארדן הודיעה שהיא מתפרקת ב-9 באפריל 1997 לאחר שהוציאה חמישה אלבומי אולפן וזכתה בשני פרסי גראמי.
בראיון מ-1998 אמר תאייל, "זה היה די ברור מהגישה הכללית של כולם במהלך חצי השנה הקודמת שיש חוסר שביעות רצון מסוים".
בשנת 2010 הלהקה התאחדה מחדש והוציאה את האלבום King Animal ב-2012. בהמשך התחילה לעבוד על אלבום נוסף, תהליך שנקטע עקב התאבדותו של כריס.
במקביל לחברותו בלהקת סאונדגארדן, השתתף קורנל בפרויקט עם המוזיקאים שלימים הקימו את להקת פרל ג'אם.
הפרויקט נקרא "טמפל אוף דה דוג", והם הוציאו אלבום הנושא את אותו שם ב-1991, בו רוב השירים נכתבו על ידי קורנל.
האלבום נעשה כמחווה לזכרו של חבר משותף, אנדרו ווד, שמת עקב מנת יתר של סמים, ווד היה בעבר שותפו לדירה של קורנל.
האלבום זכה להצלחה רבה בארצות הברית, בעיקר השירים Say Hello 2 Heaven, ו-Hunger Strike אותם כתב והלחין קורנל.
בשנת 2001 חבר קורנל לטום מורלו, טים קומרפורד ובראד ווילק, מלהקת רייג' אגיינסט דה מאשין, והם הקימו את להקת אודיוסלייב, שזכתה להצלחה גדולה בארצות הברית, הן מבחינת הביקורות והן מבחינה מסחרית.
הלהקה התמודדה עם קשיים בתחילת דרכה ואף התפרקה בטרם הוציאה את האלבום הראשון, וקורנל סבל באותה תקופה מהתמכרות לאלכוהול.
הלהקה הצליחה להתגבר על הקשיים והוציאה שלושה אלבומי אולפן.
קורנל היה הכותב העיקרי של השירים, אך הקרדיט ניתן לכל חברי הלהקה.
בתקופתו בלהקה נגמל מהרגל השתייה והעישון שלו.
לפי דברי מורלו, Revelations היה האלבום הראשון שבהקלטתו קורנל לא עישן, שתה או השתמש בסמים.
הלהקה התפרקה בתחילת 2007, ובסמוך לכך הוציא קורנל את אלבום הסולו השני שלו.
לאחר שהתפרקה סאונדגארדן, הוציא בספטמבר 1999 אלבום סולו בשם "Euphoria Morning", שזכה לביקורות טובות, אך לא להצלחה מסחרית גדולה.
השיר "Can't Change Me" מתוך האלבום היה מועמד לפרס גראמי.
השיר "Sunshower" (שיר בונוס בגרסה היפנית של האלבום) היה חלק מפסקול הסרט "Great Expectations" ועיבוד של השיר "Mission" היה חלק מפסקול הסרט משימה בלתי אפשרית 2. כן כולל האלבום שיר מחווה למוזיקאי ג'ף באקלי שנפטר ב-1997, בשם "Wave Goodbye".
קורנל הצהיר שבכתיבת האלבום הושפע רבות מבאקלי ומסגנונו.
בשנת 2000 יצא לסיבוב הופעות לקידום המכירות של האלבום.
ב-14 באוגוסט 2015 הוציאה הלהקה את האלבום מחדש בדיסק ובוויניל, והפעם תחת הכותרת "Euphoria Mourning".
קורנל הצהיר שכך התכוון לקרוא לאלבום מלכתחילה.
במקביל לחברותו בלהקת אודיוסלייב, השתתף בפרויקטים נוספים: מספר שירים בפסקול הסרט "סינגלס", שניסה להתחקות אחר סצנת הגראנג' בסיאטל, ושיר הנושא של סרט ג'יימס בונד ה-21 בסדרה, "קזינו רויאל" (2006), "You Know My Name".
בתחילת 2007 התפרקה אודיוסלייב, ומספר חודשים לאחר מכן, ביוני 2007, הוציא דיסק סולו שני, "Carry On".
האלבום הגיע למקום ה-17 במצעד של מגזין הבילבורד.
ב-17 ביוני 2009, הופיע כריס קורנל מול קהל של 10,000 מעריצים בגני התערוכה בתל אביב.
בהופעה ביצע קורנל מגוון משיריו, מ-Temple of The Dog דרך Soundgarden ועד לאלבום הסולו האחרון שלו, Scream, אותו הוא קידם בסיבוב ההופעות.
ההופעה זכתה לביקורות טובות, ובעצם הייתה הופעת הגראנג' הראשונה בישראל בסדר גודל זה.
ב-2012 חזר קורנל לשתי הופעות בישראל: ב-16 ביולי באמפי שוני וב-17 ביולי בהיכל נוקיה בתל אביב.
ב-18 ביוני 2014, חזר קורנל לישראל, הפעם עם להקת סאונדגארדן, להופעה באצטדיון בלומפילד.
ב-2016 הופיע שוב בישראל, בהופעה אקוסטית בליווי נגן נוסף: ב-6 במאי בהיכל התרבות בתל אביב וב-7 במאי בתיאטרון קיסריה.
כריסטופר שאנון "כריס" פן היה שחקן קולנוע אמריקאי, ממוצא יהודי.
פן נולד ב-1965 בלוס אנג'לס, קליפורניה.
אביו היה ליאו פן (1921–1998), שחקן ובמאי קולנוע וטלוויזיה יהודי.
אמו של פן, איילין ריאן (נולדה ב-1928), הייתה שחקנית קולנוע.
אחד הסרטים הידועים בהם שיחקה האם היה דרמת הפשע "At Close Range", מ-1986, בו הופיעה לצידם של שני בניה, כריס ושון פן.
כריס פן היה האח הצעיר מבין שלושת האחים לבית פן.
שני אחיו הגדולים יותר: המוזיקאי מייקל פן, הבכור והשחקן שון פן.
הוא נפטר ב-2006, מקרדיומיופתיה, שקשורה ככל הנראה לעודף המשקל שלו ואולי גם לשימוש בסמים, בגיל 40 בלבד.
פן החל את קריירת הקולנוע שלו בגיל 12 והופיע במספר סרטים, לרוב בתפקיד משני.
הוא זכור במיוחד עקב הופעתו בסרט "כלבי אשמורת" (1992) בתפקיד "אדי הנחמד" וכן בסרט "רומן על אמת" (1993).
בנוסף, הופיע בסרטים "קדילאק של סופשבוע" (1995), "תמונות קצרות" (1993), "שעת שיא" (1998), "פוטלוס" (1984), "החיים הפרועים" (1984), "לימודים גנובים", "מחופשים ואנונימיים", "חבל על המאפיה" ועוד, ושיחק בסדרת הדרמה "האחווה של פולין, ניו המפשייר", שיצר דייוויד אי קלי לרשת CBS.
פן, שהיה בעל חגורה שחורה בקראטה, השתתף ב-1989 בסרט "המובחר שבמובחרים" "Best of the Best" כטרוויס בריקלי, חבר צוות טאקוונדו אמריקני.
בסרט כיכבו גם ג'יימס ארל ג'ונס, סאלי קירקלנד, אריק רוברטס, פיליפ רהיי וסיימון רהי, פן השתתף גם בסרט ההמשך "המובחר שבמובחרים 2".
פן גם דיבב את השוטר פולאסקי במשחק המחשב "Grand Theft Auto: San Andreas".
כריסטופר עמנואל "כריס" פול הוא כדורסלן עבר אמריקאי אשר שיחק בעמדת הרכז.
פול, המתנשא לגובה של 1.83 מטר, נחשב בעברו לאחד מבכירי הכדורסלנים בליגת ה-NBA.
הוא נבחר לחמישיית העונה ארבע פעמים, שלוש פעמים לחמישייה השנייה ופעם לשלישית.
אל חמישיית ההגנה של העונה הוא נבחר שבע פעמים, ופעמיים לחמישיית ההגנה השנייה.
בעונתו הראשונה בליגה נבחר לרוקי השנה, ולאורך השנים השתתף באחד עשר משחקי אולסטאר, ואף נבחר לשחקן המצטיין של המשחק בשנת 2013.
לאורך השנים היה פול שש פעמים מלך החטיפות של ה-NBA, יותר מכל שחקן אחר בהיסטוריה, וארבע פעמים מלך האסיסטים של ה-NBA.
פול היה מוסר האסיסטים הפורה ביותר מבין שחקני הליגה הפעילים, והמקום השני בכל הזמנים.
כמו כן שימש פול נשיאו של ארגון שחקני ה-NBA מאז אוגוסט 2013 עד אוגוסט 2021.
פול נולד בעיר לואיוויל שבצפון קרוליינה ובנערותו למד בתיכון בעיר מגוריו.
הוא השתתף בנבחרת הפוטבול של בית הספר, ועל אף כישרונו בכדורסל, התקשה בשנתיים הראשונות להשתלב במדי הקבוצה בה כיכב אחיו סי.ג'יי, משום שעד סוף כיתה י' צמח לגובה של 1.57 מטרים בלבד.
בשנתו האחרונה בתיכון כבר היה פול לשחקן המוביל של קבוצת הכדורסל של בית הספר.
הוא הוביל את נבחרת בית הספר למאזן של 27 ניצחונות מול שלושה הפסדים בלבד, הוזמן להשתתף במשחק מקדונלד'ס אול-אמריקן ונבחר לתואר .
במהלך שנתו האחרונה בבית הספר התיכון, נרצח סבו של פול, איתו היה לו קשר קרוב, על ידי חמישה נערים ששדדו את ארנקו.
מספר ימים לאחר הרצח, החליט פול לקלוע לזכרו 61 נקודות, נקודה אחת לכל שנה מחייו של סבו.
את הסל שהביא אותו לנקודה ה-61, קלע פול תוך כדי שנשרקה עליו עבירה.
על מנת שלא לעבור את מספר הנקודות, זרק פול מכוון בזריקת העונשין הנוספת, וירד מהמגרש בדמעות.
עם סיום לימודיו התיכוניים החל פול ללמוד באוניברסיטת וייק פורסט שבצפון קרוליינה ושיחק בקבוצת הכדורסל של האוניברסיטה המשחקת בחטיבת החוף האטלנטי של ליגת ה-NCAA (נקראת ה-ACC).
כבר בעונת ה היה פול לשחקן מפתח בקבוצה.
הוא קיבל ממאמנו את דקות המשחק הרבות ביותר בקבוצה, והיה למוסר האסיסטים המצטיין שלה, והשלישי בטיבו בחטיבה עם 5.9, לקלעי השני בטיבו עם 14.8 נקודות למשחק, ולחוטף המצטיין בחטיבה כולה עם 2.7 למשחק.
הוא הוביל את וייק פורסט להופעה בטורניר המכללות, בה לקח את האוניברסיטה עד לשלב שמינית הגמר לראשונה מאז 1996. בסיום העונה נבחר פול לחמישיית הפרשמנים המצטיינת בחטיבה ולחמישיית ההגנה של החטיבה, ואף היה מועמד לפרס נייסמית' ופרס בוב קוזי.
גם בעונת ה המשיך פול להיות שחקן מוביל קבוצה.
הוא הוביל את וייק פורסט ל-12 ניצחונות ב-13 המשחקים הראשונים ולאורך העונה היה למוסר המצטיין של האוניברסיטה עם 6.6 אסיסטים, והיה שנית לחוטף המצטיין בחטיבה, והשלישי בליגת המכללות כולה עם 2.4 למשחק.
במשחק האחרון של העונה הסדירה, חבט פול בג'וליוס הודג'ס והושעה מהמשחק הראשון בטורניר החטיבה.
לאחר שניצחה את משחק הסיבוב הראשון בלעדיו, פגשה וייק פורסט בסיבוב השני את אוניברסיטת מערב וירג'יניה.
פול קלע במשחק 22 נקודות ומסר תשעה אסיסטים, אך לא הצליח למנוע את הפסד קבוצתו בתוצאה 105–111 לאחר הארכה.
לאחר שנתיים בליגת המכללות, העמיד עצמו פול לבחירה בדראפט ה-NBA ונבחר במקום הרביעי על ידי ניו אורלינס הורנטס.
בשל הנזקים הכבדים שגרמה סופת ההוריקן קתרינה לעיר ניו אורלינס, שיחקה הקבוצה את מרבית משחקיה באוקלהומה סיטי.
פול הצטרף להורנטס, שבעונה הקודמת סיימה עם מאזן של 18 ניצחונות מול 64 הפסדים, לאורך העונה היה פול לרוקי החמישי בתולדות הליגה שזוכה בתואר הרוקי המצטיין של המערב בכל אחד מחודשי הליגה.
הוא סיים שני משחקים בטריפל דאבל, והוביל את שחקני השנה הראשונה בקטגוריות של נקודות, אסיסטים, חטיפות ודקות משחק.
פול תרם לאורך העונה 16.1 נקודות, שני בקבוצה רק לדייוויד וסט, הוביל את הקבוצה עם 7.8 אסיסטים והיה לחוטף השלישי בטיבו בליגה עם 2.2 למשחק.
הוא סייע לקבוצה לשפר את מאזנה ל-38 ניצחונות מול 44 הפסדים ונבחר בסיום העונה לרוקי השנה ולחמישיית הרוקיז הראשונה.
פול החל להראות מגמת שיפור בעונתו השנייה בליגה.
הוא קלע 17.3 והיה למוסר הרביעי בטיבו בליגה עם 8.9 אסיסטים.
במשחק שחקני השנה הראשונה מול השנייה במסגרת סוף-שבוע האולסטאר קבע פול שני שיאים של משחק הראווה כשמסר 17 אסיסטים וחטף תשעה כדורים.
למרות יכולתו הטובה, סבל פול מפציעות בגינן נאלץ להחמיץ 18 משחקים לאורך העונה, וההורנטס, שסיימו במאזן של 39–43, החמיצו את העלייה לפלייאוף.
בעונת שבה הקבוצה לשחק בניו אורלינס, ופול חזר לכושר משחק מלא.
הוא קלע 21.1 נקודות למשחק, והיה לשחקן הראשון מאז ג'ון סטוקטון בעונת שמוביל את הליגה באסיסטים ובחטיפות, כשרשם 2.71 חטיפות ו-11.6 אסיסטים למשחק.
בעונה זו הוא נבחר לראשונה בקריירה להשתתף במשחק האולסטאר, בו שיחק לצידו של חברו לקבוצה דייוויד וסט, קבע שיאי מועדון לחטיפות ואסיסטים בעונה אחת, ואף קלע שיא קריירה של 43 נקודות, כולל סל הניצחון בהארכה מול ממפיס גריזליס, ושיא קריירה של 21 אסיסטים מול לוס אנג'לס לייקרס.
הוא נבחר לחמשיית העונה בפעם הראשונה בקריירה, ובבחירות לתואר השחקן המצטיין של העונה סיים שני רק לקובי בראיינט.
פול הוליך את ניו אורלינס למאזן של 56 ניצחונות מול 26 הפסדים בלבד, המאזן הטוב בתולדות המועדון, והעפיל למשחקי הפלייאוף לראשונה בקריירה.
במשחק הבכורה בפלייאוף מול דאלאס מאבריקס רשם פול שורה סטטיסטית של 35 נקודות, עשרה אסיסטים וארבע חטיפות, ובמשחק העוקב קלע 32 נקודות והוסיף שיא מועדון בפלייאוף עם 17 אסיסטים, והיה לשחקן הראשון בהיסטוריה של ה-NBA שקולע לפחות 30 נקודות ומוסיף לפחות 10 אסיסטים בשני משחקי הפלייאוף הראשונים בקריירה.
הוא הוביל לניצחון בחמישה משחקים בסיבוב הראשון את קבוצתו, שפגשה בחצי-גמר המערב את סן אנטוניו ספרס והודחה בשבעה משחקים.
בסיום העונה חתם פול על הארכת חוזהו בשלוש שנים עם אפשרות להארכה בשנה נוספת, תמורת 68 מיליון דולר.
גם בעונת המשיך פול להצטיין.
הוא רשם שיא קריירה של 22.8 נקודות, הוסיף 11.0 אסיסטים ו-2.8 חטיפות כדור והיה לשחקן הראשון בהיסטוריה של ה-NBA שהוביל את הליגה בחטיפות ואסיסטים בשתי עונות רצופות.
הוא שבר את שיאו בן 22 השנים של אלווין רוברטסון כשחטף כדור אחד לפחות ב-108 משחקים רצופים, השווה את שיא הקריירה שלו כשקלע 43 נקודות מול גולדן סטייט ווריורס, נבחר פעמיים לשחקן המצטיין של החודש במערב, ובסיום העונה נבחר לחמישיית העונה השנייה ולחמישיית ההגנה השנייה.
לאחר פתיחה לא מוצלחת של עונת פוטר ביירון סקוט, מאמן הקבוצה, למורת רוחו של פול.
לאורך העונה הוא סבל מפציעות בברכו השמאלית ובקרסול ושותף ב-45 משחקים בלבד.
עקב פציעותיו הוא נעדר גם ממשחק האולסטאר, אליו נבחר בשלישית.
בעונת שב פול לשורות הקבוצה באופן מלא.
הוא נבחר שוב למשחק האולסטאר והיה לשחקן הראשון של ההורנטס שנבחר לפתוח בחמישייה פעמיים.
פול נעדר לאורך העונה משני משחקים, לאחר שבמשחק מול קליבלנד קאבלירס התנגש בכתפו של רמון סשנס ופונה על אלונקה כשהוא סובל מזעזוע מוח.
בדצמבר 2011, מעט לפני פתיחת עונת , שהייתה עונה מקוצרת של 66 משחקים בלבד בשל שביתת השחקנים, עבר פול ב ללוס אנג'לס קליפרס בתמורה לאריק גורדון, כריס קיימן, אל-פארוק אמינו וזכות בחירת דראפט של הסיבוב הראשון שעברו לניו אורלינס הורנטס.
מעברו של פול סוכם לאחר שהקומישינר של הליגה, דייוויד סטרן, בצעד שנוי במחלוקת, פסל עסקת חליפין קודמת בה אמור היה פול לעבור ליריבה העירונית לוס אנג'לס לייקרס.
במשחק הבכורה שלו במדים החדשים, מול גולדן סטייט ווריורס קלע פול 20 נקודות ומסר 9 אסיסטים.
הוא סיים את העונה עם ממוצע של 19.8 נקודות ו-9.1 אסיסטים ונבחר שוב למשחק האולסטאר.
הוא הוביל את הקליפרס למאזן של 40 ניצחונות מול 26 הפסדים, להשתתפות במשחקי הפלייאוף לראשונה מאז 2006, והיה לשחקן הראשון במועדון שנבחר לחמישיית העונה הראשונה מאז עבר המועדון לשחק בלוס אנג'לס בשנת 1984.
בעונת המשיך פול את יכולתו הטובה.
הוא רשם ממוצעים של 16.9 נקודות, 9.7 אסיסטים והיה למלך החטיפות של הליגה בפעם החמישית בקריירה עם 2.4 למשחק.
הוא הנהיג את הקליפרס למאזן של 26–56, נבחר לשחקן המצטיין של משחק האולסטאר והוביל את קבוצתו לארבעה ניצחונות ללא הפסדים בעונה הסדירה על היריבה העירונית, לוס אנג'לס לייקרס, לראשונה מאז עברה הקליפרס לעיר שלושה עשורים קודם לכן.
הקליפרס, שסיימו את העונה הסדירה במקום הרביעי במערב, פגשו בסיבוב הראשון של הפלייאוף את ממפיס גריזליס שסיימו במקום החמישי.
פול הוליך את הקליפרס ליתרון 0–2 בסדרה, עם ניצחון משכנע במשחק הראשון, וסל ניצחון עם ה במשחק השני אולם הקליפרס הפסידו בכל ארבעת המשחקים הבאים והפסידו בסדרה.
בסיום העונה תם חוזהו של פול, והוא הפך לשחקן חופשי.
מתוך ניסיון להחתימו על חוזה נוסף בקבוצה, החליטה הקבוצה שלא להאריך את חוזהו של מאמן הקבוצה, ויני דל נגרו, איתו היו לפול יחסים מעורערים.
פול חתם על חוזה חדש בקבוצה לחמש שנים תמורת 107 מיליון דולר, והקבוצה מינתה את דוק ריברס לתפקיד המאמן.
בעונת , על אף שהחמיץ עשרים משחקים בשל פציעה בכתף, רשמה הקליפרס שיא מועדון עם 57 ניצחונות לאורך העונה.
פול קלע לאורך העונה 19.1 נקודות, היה מלך האסיסטים של הליגה בפעם השלישית עם 10.7 למשחק, ולמלך החטיפות בפעם השישית בקריירה עם 2.5 חטיפות כדור והיה לשחקן הראשון בהיסטוריה שמוביל את הליגה בשתי הקטגוריות שלוש פעמים.
במשחק הראשון של הסיבוב השני של משחקי הפלייאוף קבע פול שיא קריירה כשקלע שמונה שלשות בניצחון חוץ על אוקלהומה סיטי ת'אנדר 106-122. על אף יכולת גבוהה מצידו של פול לאורך הסדרה, למעט שורה של טעויות שגרמו לקבוצתו להפסיד במשחק החמישי, לא הצליחה הקליפרס לנצח את הסדרה, והודחה בשישה משחקים.
ב-28 ביוני 2017 עבר פול ליוסטון רוקטס בתמורה לשבעה שחקנים: לו ויליאמס, פטריק בוורלי, סם דקר, דיאנדרה ליגינס, דרון היליארד, מונטרזל הארל, קייל ווילטג'ר ובחירת סיבוב ראשון בדראפט 2018.
בעונת עזר פול ליוסטון לסיים בראשות המערב עם המאזן הטוב בליגה ביחד עם ג'יימס הארדן, תוך שהוא קולע 18.6 נקודות ומוסר 7.9 אסיסטים בממוצע למשחק בעונה הסדירה.
במשחק החמישי בחצי גמר המערב קלע פול שיא קריירה בפלייאוף עם 41 נקודות והוביל את יוסטון לגמר המערב בפעם הראשונה בקריירה שלו.
בגמר המערב פגשה יוסטון את גולדן סטייט וכבר הובילה 2–3 בסדרה אך פציעה של פול הובילה את הווריורס למהפך ומנעה מהרוקטס העפלה לגמר.
עונת 2018/2019 הייתה פחות מוצלחת והכימיה בין הארדן לפול הייתה רעה, יוסטון הדרדרה למקום הרביעי במערב והודחה בסיבוב השני.
ב-16 ביולי 2019 נשלח פול יחד עם שתי בחירות דראפט עתידיות לאוקלהומה סיטי ת'אנדר, בתמורה לראסל וסטברוק.
בעונתו הראשונה עם הת'אנדר נבחר להשתתף במשחק האולסטאר, לראשונה מזה ארבע שנים, ורשם ממוצעים של 17.6 נקודות ו-6.7 אסיסטים למשחק, כמו כן הוא נבחר לחמישייה השנייה של העונה.
אוקלהמה הצליחה להפתיע ולהעפיל לפלייאוף, אך הודחה בסיבוב הראשון לאחר שהפסידה לרוקטס בתוצאה 3–4.
לקראת עונת הועבר יחד עם עבדל נאדר בטרייד לפיניקס סאנס, תמורת ריקי רוביו, קלי אוברה, טיי ג'רום, ג'יילן לקיו ובחירת דראפט עתידית.
בעונה זו השיג ממוצעים של 17.0 נקודות, 4.2 ריבאונדים ו-8.8 אסיסטים.
פיניקס סיימה את העונה הסדירה במקום השני במערב והגיעה לגמר אך נוצחה על ידי מילווקי באקס 2–4.
בעונת 2021/2022 הוביל יחד עם דווין בוקר את פיניקס למאזן הטוב בתולדותיה, 64-18, אך הקבוצה לא הצליחה להעפיל לגמר והפסידה בסיבוב השני לדאלאס מבריקס בהובלת לוקה דונצ'יץ'.
את עונת 2022/2023 התחיל פול כמוביל האסיסטים של קבוצות המערב בליגה, אך באמצע עד סוף העונה הפגין כריס פול משחק ירוד מרמתו הרגילה, וכשכתב ספורט עימת אותו בנוגע לזה אמר פול "אני מזדקן, אתה מזדקן, אני כבר לא בן 25".
קצת לפני הטרייד דדליין צורף לקבוצה שחקן שנחשב לאחד מהגדולים בהיסטוריה, קווין דוראנט, ועם עלייתו של דווין בוקר למעמד כוכב-על נדמה כי הקבוצה תלך רחוק בפלייאוף, ואולי תיקח את האליפות הראשונה בהיסטוריה שלה.
בסיבוב הראשון פול שיחק באופן שנחשב סביר, אך דוראנט ובוקר נחשבים כמי שהצליחו לגבור על לוס אנג'לס קליפרס, אך בסיבוב השני פול נדמה כתשוש ואיטי, והקבוצה הודחה על ידי האלופה בסופו של דבר, דנוור נאגטס.
במהלך פגרת 2023 הועבר בטרייד אל וושינגטון ויזארדס תמורת בראדלי ביל שעשה את הדרך ההפוכה לסאנס.
וושינגטון העבירו אותו בטרייד נוסף ששלח אותו לגולדן סטייט ווריורס, ובתמורה קיבלה את ג'ורדן פול.
במהלך פגרת 2024 חתם בסן אנטוניו ספרס בחוזה לשנה על סך 11 מיליון דולר, שם הצטרף לכוכב העולה ויקטור ומבניאמה.
לקראת עונת 2024/2025 חתם פול בלוס אנג'לס קליפרס, והכריז כי זו תהיה עונתו האחרונה ב-NBA.
ב-3 בדצמבר 2025, לאחר 16 משחקים, הוציאה קבוצתו הודעה לפיה היא משחררת את פול.
מאז לא נמצאה קבוצה שתחתים אותו, בעיקר עקב היכולת החלשה שגילה עד אז.
ב-5 בפברואר 2026, פול הועבר לטורונטו ראפטורס בטרייד של שלוש קבוצות בה הייתה מעורבת גם ברוקלין נטס.
הקליפרס קיבלו את זכויות הדראפט של וניה מרינקוביץ'.
ב-13 בפברואר, שוחרר פול מהקבוצה והודיע על פרישה מכדורסל מקצועני.
פול זומן לראשונה לנבחרת ארצות הברית לקראת אליפות העולם בכדורסל 2006. הוא רשם ממוצעים של 7 נקודות ו-4.9 אסיסטים, אך לא הצליח לסייע לנבחרתו לזכות במדליית הזהב, לאחר שהפסידה בחצי-גמר הטורניר ל בתוצאה 95–101, וזכתה לבסוף במדליית הארד.
בטורניר הכדורסל של אולימפיאדת בייג'ינג (2008) סייע לנבחרתו לזכות במדליית הזהב, כשתרם 8 נקודות, 3.6 ריבאונדים ו-4.1 אסיסטים למשחק, והשתתף גם בזכייה במדליית הזהב באולימפיאדת לונדון (2012)
מדליית זהב אולימפית עם נבחרת ארצות הברית: 2012
מדליית ארד באליפות העולם בכדורסל: 2006
MVP של משחק האולסטאר של ה-NBA: 2013
כריסטופר וייטלוו פיין הוא שחקן קולנוע וטלוויזיה אמריקאי ממוצא יהודי.
ידוע בעיקר בשל תפקידו כקפטן קירק בסרטי "סטארטרק", בתור האביר על הסוס הלבן בסרט "אל תוך היער", בתור ג'ק ראיין בסרט "ג'ק ראיין: גיוס הצללים" ובתור סטיב טרבור בסרטים "וונדר וומן" ו-"וונדר וומן 1984".
פיין נולד בלוס אנג'לס, קליפורניה שבארצות הברית, למשפחה נוצרית בעיקרה ממוצא גרמני, בריטי, וצרפתי, אם כי סבו מצד אמו היה יהודי ממוצא רוסי.
הוא בנם של השחקנים וגווין גילפורד, נכדה של השחקנית אן וין ואחיה הקטן של השחקנית קת'רין פיין.
פיין הוא בוגר אוניברסיטת קליפורניה בברקלי, שם קיבל תואר אקדמי באנגלית.
הוא למד משחק כתלמיד בחילופי סטודנטים באוניברסיטת לידס שבאנגליה.
לאחר סיום לימודיו, למד בתיאטרון הקונסרבטוריון האמריקאי שבסן פרנסיסקו.
פיין הופיע לראשונה בפרק בסדרת הטלוויזיה "ER" בשנת 2003. באותה שנה שיחק גם בסדרות "הסניגור" ו-"CSI: Miami".
ב-2004 שיחק בסרט הקצר ובסרט הקולנוע "יומני הנסיכה 2: אירוסין מלכותיים".
בשנת 2005 הופיע בפרק של סדרת הדרמה "עמוק באדמה", במותחן העצמאי "סודות מסוכנים" ובסרט הקצר .
ב-2006 הוא כיכב בסרט הקומדיה הרומנטי "אני והמזל שלי" לצד לינדזי לוהן ובהשתתפות להקת מקפליי.
בנוסף באותה שנה, שיחק פיין בסרט הטלוויזיה .
באותה שנה הופיע בתפקיד הראשי בקומדיה הרומנטית "בליינד דייט", ושיחק בסרט הפעולה "לחסל את האס".
בשנת 2007 סירב להשתתף בסרט , כדי שיוכל לגלם את הדמות ג'יימס טי קירק בסרט "סטארטרק".
בנוסף, הופיע פיין בסרט העצמאי ולדבב את דמותו של דייב בסרט האנימציה .
בשנת 2012 גילם את דמותו של סם בסרט "אנשים כמונו" ("People Like Us"), בו שיחק יחד עם מישל פייפר ואוליביה בנקס.
ב-2013 שב לגלם את ג'יימס קירק בסרט "האויב בתוכנו - סטארטרק".
בשנת 2014 גילם את דמותו של ג'ק ראיין בסרט "ג'ק ראיין: גיוס הצללים".
באותה שנה שיחק גם בסרט הקומדיה "איך להיפטר מהבוס 2" בתור רקס הנסון.
בשנת 2016 שיחק בסרט המדע הבדיוני "סטארטרק: אל האינסוף" לצד זאכרי קווינטו, זואי סלדנה ואידריס אלבה.
הסרט הוא הסרט ה-13 במספר בסדרת סרטי "מסע בין כוכבים" ומשמש כהמשכו הישיר של הסרט "האויב בתוכנו - סטארטרק" משנת 2013.
בשנת 2017 כיכב בסרט גיבורי-העל "וונדר וומן" בתור קפטן סטיב טרבור, והוא חלק מהיקום הקולנועי של DC.
ב-2018 שיחק בסרט "קמט בזמן" לצד ריס וית'רספון.
הופיע גם בסרט ההיסטורי בהפקת נטפליקס "מלחמתו של רוברט דה ברוס" אודות רוברט דה ברוס.
חזר ל"וונדר וומן 1984", סרט ההמשך של "וונדר וומן", בתפקיד קפטן סטיב טרבור.
לדברי גל גדות (שמגלמת את וונדר וומן) חזרתו של כריס היא בעקבות העובדה שהבמאית של וונדר וומן (פטי ג'נקינס) נהנתה מאוד מהעבודה איתו.
בדצמבר 2020 לוהק לתפקיד ראשי בסרט "מבוכים ודרקונים: כבוד בין גנבים" בבימויו של ג'ונתן גולדשטיין.
בפברואר 2026 פורסם כי ג'סיקה צ'סטיין ופיין צפויים לגלם את התפקידים הראשיים בסרט "This Is Pleasure", המבוסס על נובלה מאת הסופרת מרי גייטסקיל.
בין אפריל 2018 למרץ 2022 היה במערכת יחסים עם השחקנית הבריטית אנאבל ווליס.
ב-1 במרץ 2014, בעת הצילומים לסרט "האיש האחרון" בניו זילנד, נעצר פיין על ידי המשטרה המקומית לאחר שנכשל בבדיקת אלכוהול שעבר לפני כן.
הוא הודה באשמת נהיגה בשכרות ב-17 במרץ, והודה כי שתה ארבע כוסות וודקה בפאב מקומי.
פיין נפסל לנהוג בניו זילנד למשך חצי שנה וקיבל קנס של 93 דולר ניו זילנדי.
היה לו רקורד נקי, והשופט אמר כי "המעשה לא מתאים לו..."
שנהסדרהתפקידהערות2003ERלויןפרק: "A Thousand Cranes"הסניגור (אנ')לוני גרנדיפרק: "Hazel Park"CSI: מיאמיטוני צ'נדלרפרק: "Extreme"2004חלום אמריקאיג'ואי טרימייןפרק: "Tidings of Comfort and Joy"2005עמוק באדמהסם הצעירפרק: "Dancing for Me"2006היכנעי, דורותישון בסטסרט טלוויזיה של CBS2020-2014רובוט צ'יקןקפטן ג'ייק / נורמן בייטס / ג'יימס טי.
קירקדיבוב; 3 פרקים2015קיץ אמריקני חם ורטוב: היום הראשון במחנה (אנ')אריק5 פרקים2018-2015סופרמנשןד"ר דוויזודיבוב; 24 פרקים
מועמד פרס אמי לאמנויות יצירתיות לדיבוב הטוב ביותר (אנ') (2016)2017אנג'י טרייבקה (אנ')ד"ר תומאס הורנביין3 פרקיםקיץ אמריקני חם ורטוב: כעבור עשר שניםאריק4 פרקים2019I Am the Nightג'יימיני-סדרה; 6 פרקים
גם מפיק בפועלאבא אמריקאיאליסטייר קובאקסדיבוב; פרק: "Rabbit Ears"2020סרט ביתי: הנסיכה הקסומהווסטליפרק: "Chapter One: As You Wish"
"כריס" קופר הוא שחקן קולנוע אמריקאי.
זוכה פרס אוסקר לשחקן המשנה הטוב ביותר ופרס גלובוס הזהב לשנת 2002 על משחקו בסרט "אדפטיישן".
קופר נולד בקנזס סיטי שבארצות הברית למשפחה נוצרית.
הוריו הם מרי אן וצ'ארלס קופר דוקטור בחיל האוויר האמריקני ובעל חווה חקלאית, לקופר אח גדול בשם צ'אק.
קופר גדל ביוסטון ולמד במכללת "סטפנס" ובאוניברסיטת מיזורי, שם למד את תחומי החקלאות והדרמה.
לאחר שסיים את לימודיו בהצלחה עבר קופר לניו יורק וזאת כדי לפתח את קריירת המשחק שלו.
קופר התחיל את קריירת הקולנוע שלו בשנת 1987 בתפקיד ראשי בדרמה ההיסטורית "מאטאוון".
לאחר מכן הרבה קופר לשחק בסדרות טלוויזיה, ביניהן "חוק וסדר" ו"מיאמי וייס".
ב-1998 השתתף קופר בסרט "תקוות גדולות", דרמה רומנטית של אלפונסו קוארון המבוססת על הרומן באותו שם מאת דיקנס, לצד אית'ן הוק ובמערבון של רוברט רדפורד "הלוחש לסוסים".
ב-1999 שיחק קופר בסרט זוכה 5 פרסי האוסקר של סם מנדס "אמריקן ביוטי" שם גילם את דמותו של הקולונל פרנק פיץ, איש צבא קפדן וקשוח.
כמו כן באותה שנה שיחק קופר בדרמה הביוגרפית "שמי אוקטובר".
ב-2000 שיחק קופר בקומדיה "אני, עצמי ואיירין" ובדרמת המלחמה מועמדת 3 פרסי האוסקר של רולנד אמריך "הפטריוט", בסרט גילם קופר את דמותו של קולונל הנרי בורוול.
בשנת 2002 כיכב קופר בדרמה הקומית של ספייק ג'ונז "אדפטיישן", בסרט גילם קופר את דמותו של ג'ון לארוץ'.
על תפקידו זכה קופר בפרס אוסקר לשחקן המשנה הטוב ביותר כשהוא גובר על שחקנים כמו אד האריס, פול ניומן וכריסטופר ווקן.
כמו כן על תפקידו קיבל גם כן את פרס גלובוס הזהב והיה מועמד לפרס באפט"א.
באותה שנה השתתף קופר גם במותחן הריגול "זהות כפולה", בסרט גילם קופר את דמותו של אלכסנדר קונקלין המשגיח על התוכנית המסווגת בה השתתף ג'ייסון בורן (מאט דיימון).
ב-2003 קיבל קופר מועמדות לפרס אמי על תפקידו בסרט "הבית באומבריה", כמו כן קופר גילם את דמותו של רוכב הסוסים טום סמית' בדרמת הספורט ההיסטורית מועמדת 7 פרסי האוסקר "אגדה אמריקאית - סיביסקיט".
ב-2005 שיחק קופר בסרטים זוכי פרס האוסקר " טרומן קפוטה ו"סוריאנה", כמו כן שיחק קופר גם לצד בדרמת המלחמה הביוגרפית של סם מנדס "ג'רהאד".
ב-2007 שיחק קופר במותחן "הפריצה" ובדרמת האקשן "הממלכה".
ב-2016 שיחק בסרט הדרמה "דרך שדה שיפון" (Coming Through the Rye).
קופר התחתן עם השחקנית מריאן לאוני בשנת 1983, כעבור 4 שנים נולד בנם ג'סי לאניר קופר.
עקב סיבוכים בלידה נולד בנם של הזוג עם שיתוק מוחין, דבר זה חייב את הזוג למצוא מוסד חינוכי מתאים לבנם.
בשנת 2005 נפטר ג'סי כתוצאה מסיבוכים במחלה, על שמו של ג'סי קופר הוקמה קרן זיכרונות שנקראה "קרן ג'סי קופר".
כריס פיליפ פרגוסון הוא שחקן פוקר אמריקאי.
זכה ב-6 צמידים באליפות העולם בפוקר, כולל האירוע המרכזי של שנת 2000. פרגוסון מוכר בכינוי "ישו" לאור מראהו – זקן ושיער ארוך.
פרגוסון נולד וגדל בלוס אנג'לס קליפורניה.
אביו היה פרופסור למתמטיקה שלימד את תורת המשחקים באוניברסיטת קליפורניה בלוס אנג'לס.
בשנת 1999 קיבל פרגוסון תואר דוקטור למדעי המחשב מאוניברסיטת קליפורניה בלוס אנג'לס, שם למד גם תואר ראשון.
יחד עם אביו חיבר פרגוסון מאמר על מודל הפוקר של ג'ון פון נוימן.
פרגוסון החל לשחק פוקר בגיל 10. תחילה החל לשחק בצורה חובבנית, והיה מהראשונים ששיחקו באמצעות האינטרנט.
בשנת 1994 החל לשחק בטורנירים חיים בקליפורניה, ובשנת 1995 לקח חלק לראשונה באליפות העולם בפוקר.
הוא ניצח את טי ג'י קלוטיה באליפות העולם בפוקר בשנת 2000, וגרף פרס של מיליון וחצי דולרים.
באותה שנה, היה פרגוסון ממקימי אתר הפוקר המצליח פול טילט.
הוא סיים פעמיים במקום השני באליפות ההדס אפ הלאומית (National Heads-Up Poker Championship), ופעם אחת במקום הראשון.
פרגוסון הרוויח סך כולל של מעל 4 מיליון דולרים באליפויות העולם, ב-59 אליפויות שונות.
הישג זה מיקם אותו במקום ה-3 בכל הזמנים במספר ההכנסות מאליפויות עולם.
פרגוסון טוען כי הצליח בחצי שנה בלבד להפוך דולר אחד ל-20,000 דולר במשחק באינטרנט, וזאת לאחר שהציב זאת לעצמו כאתגר אישי.
בצורה דומה, הוא טוען כי הצליח להרוויח 10,000 דולר באמצעות הרווחת סכום ראשוני מטורנירי פרירול.
כריסטופר ראסל אדוארד "כריס" סקוויר היה מוזיקאי אנגלי, מוכר בעיקר בזכות תפקידו כנגן גיטרת הבס של להקת הרוק המתקדם יס.
סקווייר נולד בפרבר של לונדון, אביו היה נהג מונית ואימו הייתה עקרת בית.
עיסוקו במוזיקה החל עוד כשהיה ילד, כששר במקהלת הכנסייה המקומית עם חברו אנדרו ג'קמן, אשר ייסד איתו לאחר שנים את להקת The Syn.
בשנת 1964, כאשר היה בן 16, הושעה סקווייר מבית הספר בעוון של "שיער ארוך", וניתן לו מעט כסף לתספורת.
הוא לקח את הכסף, אך לא הסתפר, ולא שב לבית הספר.
במהלך שנות השישים היה סקווייר חובב של LSD והוא התנסה בסם זה פעמים רבות, אולם לאחר שקיבל בהזדמנות אחת מנה באיכות גרועה, ונאלץ לשכב מספר ימים בבית החולים ועוד מספר חודשים בהחלמה בבית ידידה, החליט שלא לצרוך סם זה יותר לעולם.
במהלך אותם החודשים בהם שהה בבית ידידתו, כשהוא מבוהל מכדי לעזוב, התאמן סקווייר בנגינה על גיטרת הבס שלו, ופיתח את סגנונו הייחודי.
השפעותיו המוקדמות היו מגוונות, ממוזיקת מקהלות כנסייתית ועד לג'ק ברוס (אשר ניגן באותה התקופה עם להקת קרים) וג'ון אנטוויסל.
בשנות השישים המוקדמות הקים סקווייר מספר הרכבים, בהם the syn בו ניגן עם ג'קמן, ופיטר בנקס, וההרכב Mabel Greer's Toyshop בו חברו אליו בנקס וג'ון אנדרסון.
בשנת 1968 עזב אנדרסון את להקת Mabel Greer's Toyshop, הצטרף אליו סקווייר ויחד הם ייסדו את להקת יס.
הם צרפו ללהקתם החדשה את פיטר בנקס, ביל ברופורד וטוני קיי.
הלהקה הוציאה את אלבומה הראשון בשנת 1969. למרות השינויים הפרסונליים הרבים במהלך 40 שנות פעילות הלהקה, סקווייר היה החבר היחיד אשר השתתף בהקלטות כל האלבומים (אנדרסון נעדר רק מ-Drama).
סקווייר גם היה כח חשוב בלחנים של הלהקה, בעוד אנדרסון היה אחראי על רוב התמלילים, סטיב האו וסקווייר כתבו עמו את הלחנים, וסיפקו הרמוניות קוליות לשירים.
סקווייר נישא לניקי בשנות ה-70'.
היא השתתפה כזמרת בשני שירים באלבום הסולו שלו Fish Out of Water.
הם התגרשו לאחר כ-15 שנות נישואין.
הוא נישא בשנית במאי 1993, למליסה, אשר ילדה לו את בנו קמרון בטרם התגרשו.
סקווייר נישא בפעם השלישית, ומנישואיו אלו יש לו בת ובן.
כריסטופר פול "כריס" קולפר הוא שחקן, זמר וסופר אמריקאי, מוכר בעיקר בזכות תפקידו בתור קורט האמל בסדרה המוזיקלית "Glee"; עבורו זכה בפרס גלובוס הזהב לשנת 2010 והיה מועמד לשני פרסי אמי.
באפריל 2011 קולפר נכנס לרשימת מאה האנשים המשפיעים ביותר של מגזין טיים.
קולפר נולד בקלוביס, קליפורניה ולמד ב"תיכון מזרח קלוביס".
בשעות הפנאי נהג קולפר לכתוב ולביים מחזות.
כשקולפר היה בתיכון המורים מנעו ממנו את האפשרות לשיר את השיר "Defying Gravity" מהמחזמר "מרשעת" כיוון שהשיר מבוצע בדרך כלל בידי נשים.
חוויה זו הפכה אחר כך לעלילת משנה לדמות קורט האמל אותו הוא משחק בסדרה "Glee".
קולפר הוא הומוסקסואל ופועל למען זכויות להט"ב.
בריאיון ל-"Access Hollywood" סיפר שהוריו קיבלו אותו, אך לעיתים קרובות היה קורבן להתעללויות בבית הספר, אשר בעקבותן נאלץ לעבור לחינוך ביתי בכיתות ז' ו-ח'.
כשלמד בתיכון, היה חבר במועדונים רבים, בהם מועדון הדיבייט, מועדון הדרמה ומועדון הספרות.
בשנת 2009 הגיע קולפר לאודישנים של הסדרה "Glee" להיבחן לתפקיד ארטי אברמס, גיטריסט הלהקה הנכה, מבלי שהיה לו ניסיון קודם.
הוא לא קיבל את התפקיד, אולם תסריטאי התוכנית ריאן מרפי שהתלהב מיכולותיו, עיצב לקולפר דמות מיוחדת עבורו - חבר המקהלה ההומוסקסואל קורט האמל.
את הדמות ביסס התסריטאי, הומוסקסואל בעצמו, על חוויותיו האישיות בתור תלמיד תיכון.
עם הפרסום הרב והביקורות הטובות שקבלה התוכנית, האמל הפך לאחת הדמויות המרכזיות והאהודות ביותר בסדרה.
קולפר רשם לזכותו הישג מרשים בשנת 2010 כשזכה בפרס גלובוס הזהב לשחקן המשנה הטוב ביותר בסדרת טלוויזיה על תפקידו בסדרה.
קולפר זכה פעמיים בפרס People's Choice Awards לשחקן הטוב ביותר בסדרת קומדיה, בשנים 2012 ו-2013. בנוסף, הוא זכה בפרס גילדת שחקני המסך ב-2010.
קולפר יצא יחד עם שחקני הסדרה "Glee" לשני סיבובי הופעות "Glee Live" בצפון אמריקה ובממלכה המאוחדת, במהלכם ביצעו שירים בולטים מן התוכנית.
הוא דיבב את הדמות של קורט האמל בפרק מיוחד על "Glee" ב"מופע של קליבלנד", וכן השתתף בסדרת הריאליטי "Glee Project".
במאי 2014 הצטלם לתפקיד אורח בסדרה הקומית "שוות בקליבלנד" כבנה של הדמות ויקטוריה צ'ייס.
בגיל צעיר הצטרף קולפר אל התיאטרון הקהילתי בעירו, והשתתף במחזות "סיפור הפרברים", "A Christmas Story" ו"צלילי המוסיקה", שבו גם גילם דמות בשם קורט.
כשלמד בתיכון, כתב, ביים וכיכב קולפר בגרסה משלו למחזה "סוויני טוד", שבה כל התפקידים היו מהמין ההפוך, וקרא לה "שירלי טוד".
קולפר כתב, הפיק וכיכב בסרט "מוכה ברק", אשר יצא לאקרנים בקיץ 2012 והוציא לאחר מכן ספר בשם "Struck by Lightning: The Carson Phillips Journal" אשר מבוסס על הסרט.
ב-2012 פרסם קולפר ספר ילדים בשם "ארץ האגדות: קסם המשאלה", שיצא לאור בעברית על ידי הוצאת אריה ניר.
בהמשך כתב קולפר עוד חמישה ספרים בסדרת "ארץ האגדות", המגוללת את סיפורם של אח ואחות תאומים אשר מגיעים אל ארץ בדיונית שבה הם נפגשים עם סיפורי האגדות המוכרים.
הספר הראשון הגיע עד מהרה למקום הראשון ברשימת רבי המכר של הניו יורק טיימס.
קולפר מעיד כי התחיל לעבוד על הספר מגיל שש.
ביוני 2017 הוכרז כי חברת ההפקה פוקס המאה ה-20 מפתחת עיבוד קולנועי לספר הראשון שקולפר יביים ויכתוב את תסריטו.
ב-2012 השתתף קולפר במחזה "8" ובו גילם בחור שמעיד בדיון משפטי על זכויות להט"ב כי נאלץ לעבור טיפול המרה בצעירותו.
הדמות מבוססת על סיפור אמיתי.
ב-2015 הוציא קולפר ספר בשם "The Curvy Tree" ("העץ המפותל") אשר מבוסס על אחד מסיפורי האגדות שסיפר לו אביו.
ב-2017 הוציא קולפר את הספר "Stranger than Fanfaction", סיפור על חמישה צעירים שמתמודדים עם אתגרים חברתיים ייחודיים.
הספר תורגם בשנת 2018 ויצא לאור בשם "מוזר יותר מפאנפיק".
נכון לספטמבר 2021, כתב קולפר 18 ספרים, שישה מתוכם מסדרת "ארץ האגדות".
ב-2019 הוציא קולפר סדרת ספרים חדשה "A Tale of Magic"-סיפור של קסם.
הסיפור מתקיים בעולם ארץ האגדות ויהווה מעין ספין אוף לסדרה "ארץ האגדות".
הספר הראשון בסדרה, "סיפור של קסם", יצא לאור באנגלית באוקטובר 2019, ותורגם לעברית ב-2020. ספרה השני של הסדרה, "סיפור של כשף", יצא בעברית ב-2021 וספרה השלישי של הסדרה, "סיפור של לחש", יצא בעברית ב-2022.
+שנהסרטתפקידהערות2010מרמדיוקכלב דרמה #2דיבוב2012מוכה ברקקרסון פיליפסגם תסריטאי ומפיק בפועל2016פשוט נהדרת: הסרטכריסטופרTBAThe Pottersאשר פוטרדיבוב
+שנהסדרהתפקידהערות2009–2015Gleeקורט האמלתפקיד ראשי (6 עונות); 121 פרקים2011המופע של קליבלנדדיבוב; פרק: "How Do You Solve a Problem Like Roberta?"2014, 2015שוות בקליבלנדטוני צ'ייס2 פרקים2021–2022רידלי ג'ונסקוזידיבוב; 4 פרקים
כריסטופר סרנדון הוא שחקן קולנוע ותיאטרון אמריקאי.
היה מועמד לפרס אוסקר לשחקן המשנה הטוב ביותר ופרס גלובוס הזהב על הופעת הבכורה שלו בקולנוע בסרט "אחר צהריים של פורענות".
סרנדון כיכב גם בסרטים "הנסיכה הקסומה" ו"משחק ילדים".
סרנדון נולד בעיר באקלי שבמערב וירג'יניה למהגרים היוונים מרי וכריסטופר סרנדון.
בילדותו נהג לתופף ושימש כזמר חימום עם להקתו ללהקה המקומית בעיר ולאחר מכן גם לזמרים בובי דארין וג'ין וינסנט.
לסרנדון תואר באומנויות מ"אוניברסיטת מערב וירג'יניה" ותואר מאסטר בתיאטרון מ"האוניברסיטה הקתולית של אמריקה" שבוושינגטון, שם פגש את אשתו הראשונה השחקנית זוכת פרס האוסקר סוזן סרנדון ממנה התגרש לאחר 11 שנות נישואים.
לסרנדון שלושה ילדים מאשתו השנייה הדוגמנית ליסה אן קופר, לה היה נשוי במשך תשע שנים.
משנת 1994 נשוי סרנדון לזמרת והשחקנית היהודייה-קנדית ג'ואנה גליסון .
לאחר סיום לימודיו החל את דרכו כשחקן בתיאטרון ובתוכנית הטלוויזיה "אור מנחה".
ב-1975 רשם סרנדון את הופעת הבכורה שלו בהוליווד כליאון שרמר בן זוגו הטרנסקסואל האובדני של סוני וויטוביץ' (אל פצ'ינו) בדרמת הפשע של סידני לומט "אחר צהריים של פורענות".
הופעתו הראשונה זכתה להערכה רבה ולמועמדויות פרס אוסקר לשחקן המשנה הטוב ביותר ולפריצת השנה של טקס גלובוס הזהב.
סרנדון התפרסם בשנות ה-80 בפנטזיה "הנסיכה הקסומה" בתפקיד הנסיך המפרדינק הטוען לכתר ממלכת פלורין שמתארס עם הנסיכה נורית (רובין רייט) על מנת לרצוח אותה ולשלוט בעצמו.
הוא גם השתתף בסרט הראשון מתוך סדרת סרטי המותחן "משחק ילדים" בתור הבלש מייק נוריס שחוקר את מקרי הרצח של בובת הצעצוע צ'אקי שבמקור הוא רוצח ערמומי בשם צ'ארלס לי ריי (בראד דוריף) ו"ליל האימה", בתור השכן הערפד ג'רי דנדרידג'.
ב-1993 דיבב סרנדון את הדמות הראשית של ג'ק סקלינגטון מלך הדלעת באנימציית חג המולד "הסיוט שלפני חג המולד".
ב-2008 הופיע בעיבוד האמריקאי לקומדיה הקוריאנית המצליחה "נערתי החצופה" בתור ד"ר רוראק אביה של גיבורת העלילה ג'ורדן (אלישה קאת'ברט).
בנוסף, הופיע סרנדון בעונה הראשונה של סדרת הדרמה "פליסיטי", בתפקיד ד"ר מקגראת'.
כמו כן השתתף בקליפ לשיר "Hands clean", של הזמרת אלאניס מוריסט.
אחר צהריים של פורענות (1975)
אתה לא יכול ללכת הביתה שוב (1979)
בין שתי ערים (1980) - סידני קרטון / צ'ארלס דארני
הנסיכה הקסומה (1987) - הנסיך המפרדינק
כריס ג'וזף קולומבוס הוא במאי, תסריטאי ומפיק סרטים אמריקאי.
קולומבוס מוכר בעיקר בזכות שני הסרטים הראשונים בסדרת הארי פוטר - "הארי פוטר ואבן החכמים", ו"הארי פוטר וחדר הסודות"; ובזכות הסרט "שכחו אותי בבית", אשר זכה בפרס באפט"א כסרט הטוב ביותר.
קולומבוס נולד בפנסילבניה שבארצות הברית וגדל באוהיו.
אמו, מרי איירין (לבית פוסקר), הייתה פועלת בית חרושת ואביו, אלכס מייקל קולומבוס, עובד במפעל אלומיניום וכורה פחם.
קולומבוס למד בתיכון ג'ון פ' קנדי באוהיו, והמשיך בלימודי קולנוע באוניברסיטת ניו יורק, שם הכיר את צ'ארלי קאופמן, שהיה חברו ללימודים.
קולומבוס נשוי, מאז 1983, למוניקה דוורו, ולהם ארבעה ילדים.
הם מתגוררים בסן פרנסיסקו, וילדיהם לומדים (או למדו) בבית הספר התיכון הקתולי-ישועי סן אינטגיוס.
קולומבוס תרם לבית הספר כסף להקמת בניין חדש, הקרוי על שמו.
רבים מבני משפחתו - ילדיו, אחיינו, אשתו ואביה - הופיעו בסרטיו בתפקידים קטנים.
קולומבוס עבד כתסריטאי באמבלין אנטרטיינמט, השייכת לסטיבן ספילברג.
לאחר מכן ביים את סרטיו הראשונים, סרט הנעורים "לילה מגניב" (1987), ו"מלון הלבבות השבורים" (1988).
פרסי ג'קסון וגנב הברק (2010) - גם מפיק
מועדון הרצח של יום חמישי (2025)
ב-1995 יסד קולומבוס את חברת ההפקות שלו, סרטי 1492. השם מתייחס לגילוי אמריקה בשנת 1492, על ידי הספן כריסטופר קולומבוס, בעל השם הזהה.
הדמויות שקולומבוס מציג ברוב סרטיו הם אנשים רגילים: גברים, נשים וילדים אמריקאים הנאבקים לחיות לפי ערכי המשפחה המסורתיים, למרות השינויים מרחיקי הלכת העוברים על החברה המודרנית.
בחלק מסרטיו אפשר לראות שהחליט לשלב בצורה נעימה וחגיגית את חג המולד באווירה של הסרט.
בראיון ב-1993 אמר קולומבוס: "אני יכול להבין את הצורך להראות לאנשים את הרוע בעולם, אולם אני חושב שיש מקום, גם בסרטים, לתת לאנשים תקווה כלשהי.
אם הסרט שלך לא עושה את זה, הוא לא שווה את הטרחה שבעשייתו".
כריסטופר קרוסבי "כריס" פארלי היה קומיקאי ושחקן קולנוע אמריקני, המזוהה עם תוכנית המערכונים "סאטרדיי נייט לייב" בה הופיע בין השנים 1990-1995. לאחר מכן הופיע במספר סרטי קומדיה מצליחים.
פארלי נולד ב-1964 במדיסון, ויסקונסין שבארצות הברית למשפחה קתולית.
ב-1986 קיבל תואר בוגר מאוניברסיטת מרקט במגמת תקשורת ותיאטרון.
לאחר לימודיו עבד בחברה של אביו שעסקה בהפקת שמנים אתריים.
במקביל החל את קריירת המשחק שלו במועדון אלתור מקומי בשם "Ark Improv Theater" ולאחר מכן בתיאטראות אלתור בשיקגו.
בשנת 1990 הצטרף לצוות תוכנית המערכונים האמריקאית Saturday Night Live לאחר שהתגלה על ידי מפיקה, לורן מייקלס, בתיאטרון האלתור "Second City" בו השתתף בשיקגו.
בתוכנית חבר לשחקנים וקומיקאים מפורסמים כגון כריס רוק ואדם סנדלר.
הוא היה חבר בצוות התוכנית במשך חמש שנים, במהלכן התמחה בהומור פיזי וסלפסטיק שנשען בין היתר על הופעתו החיצונית רחבת הממדים.
סגנון ההומור שלו בתוכנית לא היה מעודן במיוחד והדמויות שלו הרבו לצעוק, להזיע ולהתפשט (זכורים במיוחד מערכון שבו גילם חשפן מה"צ'יפנדיילז" לצד פטריק סווייזי ודמותו האירונית של מאט פולי, מאמן אישי כושל).
ב-1995 הועזב פארלי יחד עם אדם סנדלר מצוות התוכנית "סטרדיי נייט לייב" בעקבות קיצוצים.
מאז ועד מותו החל לשתות בכבדות ולצרוך סמים.
הוא נכנס ויצא ממכוני גמילה 17 פעמים.
הפעם האחרונה הייתה שבוע לפני מותו.
בדצמבר 1997, לאחר ארבעה ימים של שתייה וצריכת קראק והרואין בחברת יצאנית בשם היידי, פארלי מת כתוצאה ממנת יתר.
במהלך תקופת "סטרדיי נייט לייב" הופיע פארלי במספר תפקידי אורח בסרטים כמו "עולמו של ויין", "תופסים ראש" (Coneheads), "רוקנרול באוויר" (AirHeads), ובתפקיד נהג האוטובוס הנרגן בקומדיה של אדם סנדלר "בילי מדיסון".
לאחר שהועזב מהתוכנית ב-1995 החל להתמקד במשחק קולנועי ויחד עם חברו לתוכנית דייוויד ספייד כיכב בקומדיות "כבשה שחורה" (Black Sheep) ו"טומי בוי".
שזכו להצלחה כלכלית בעיקר בקופות הביתיות וביססו את פארלי ככוכב קומי מכניס.
הכרה זו הקנתה לו את התפקיד הראשי בקומדיה "הנינג'ה מבברלי הילס" (Beverly Hills Ninja) שזכתה למקום הראשון בהכנסות בשבוע הראשון להקרנתה.
לאחר מותו שוחררו לאקרנים בשנת 1998 שני סרטים נוספים "עבודה מלוכלכת" (Dirty Work) שבו הופיע בתפקיד משני ו"כמעט גיבורים" (Almost Heroes) שבו כיכב לצד מת'יו פרי.
פארלי היה הבחירה המקורית לגלם את "שרק" והוא אף הקליט חלק מהדיאלוגים, אך לאחר מותו נאלצו המפיקים לחפש שחקן אחר, את עמיתו ל"סטרדיי נייט לייב", מייק מאיירס.
כמו כן תכנן להשתתף בסרט נוסף יחד עם חברו לתוכנית דייוויד ספייד.
באוגוסט 2005 נחנך על שמו כוכב בשדרת הכוכבים של הוליווד.
ב-2011 הוציאה הפקת התוכנית "סטרדיי נייט לייב" לקט מערכונים שבהם השתתף פארלי במהלך שנותיה בפורמט DVD.
כריסטופר לויד "כריס" סמולינג הוא כדורגלן אנגלי המשחק בעמדת הבלם באל פאייח מליגת העל הסעודית .
סמולינג החל את הקריירה בקבוצת החובבים מיידסטון יונייטד, שם ערך את הופעת הבכורה שלו בשנת 2007. הוא הפך במהרה לשחקן חשוב בקבוצה ולאחר סדרה של הופעות מרשימות הצטרף למועדון פולהאם שהייתה אז בפרמייר ליג באפריל 2008.
סמולינג ערך את הופעת הבכורה שלו בליגה הבכירה ב-24 במאי במשחק האחרון של עונת 2008/2009 בהפסד 0–2 לאברטון, ובעונה שלאחר מכן כבר הפך לשחקן מפתח בהרכב פולהאם.
יכולתו הגבוהה הביאה להתעניינות מצד קבוצת מנצ'סטר יונייטד, ובחודש ינואר 2010 הודיע המועדון כי סמולינג חתם בשורותיו, אך יישאר בפולהאם עד לסיום אותה עונה.
סמולינג הצטרף רשמית למנצ'סטר יונייטד ב-1 ביולי 2010, והופעת הבכורה שלו במועדון הייתה במשחק מגן הקהילה ב-8 באוגוסט בניצחון 1–3 על צ'לסי שבו יונייטד זכתה בתואר.
בעונתו הראשונה בקבוצה שימש סמולינג בעיקר כשחקן מחליף, אך מספר פציעות של שחקני הגנה אחרים הובילו אותו בהמשך העונה לתפוס מקום בהרכב.
עם תחילת עונת 2011/2012 סמולינג הפך לשחקן משמעותי יותר בקבוצה, שהוא מתפקד כבלם או בעמדת המגן הימני, וכבש את שערו הראשון בפרמייר ליג ב-18 בספטמבר 2011, במשחק הניצחון 1–3 מול צ'לסי.
בעונת 2016/2017 בליגה האירופית, תחת המאמן ז'וזה מוריניו, זכה סמולינג עם קבוצתו בתואר האירופי, וזאת לאחר שפתח במשחק הגמר בו ניצחה קבוצתו 0–2 את אייאקס.
סמולינג מנהל החל מ-2018 אורח חיים טבעוני.
ב-30 באוגוסט 2019 הושאל לקבוצת רומא.
ב-25 בספטמבר ערך את הופעתו הבכורה בקבוצה בהפסד 0–2 לאטאלנטה.
ב-30 באוקטובר כבש את שערו הראשון בניצחון 0–4 לאודינזה.
ב-5 באוקטובר 2020 חתם באופן קבוע ברומא לשלוש שנים.
ב- 2 בספטמבר 2024 חתם באל פאייח מליגת העל הסעודית בחוזה לשנתיים.
סמולינג ערך את הופעת הבכורה שלו במדי נבחרת אנגליה ב-2 בספטמבר 2011, במשחק מול נבחרת בולגריה.
שחקן משחק גמר הקונפרנס ליג (1): 2022
כריס סטרינגר (Christopher Brian Stringer; נולד ב-31 בדצמבר 1947), הוא פלאואנתרופולוג בריטי, מומחה לאבולוציה של אדם קדום ובין מובילי תאורית המוצא האפריקאי של המין האנושי בן ימינו הומו ספיינס.
סטרינגר למד אנתרופולוגיה לתואר ראשון בקולג' האוניברסיטאי של לונדון (1969), והשלים דוקטורט מאוניברסיטת בריסטול (1974) ותואר D.Sc באנטומיה (1990).
הוא חוקר במוזיאון להיסטוריה של הטבע בלונדון מאז 1974. בשנת 1999 מונה כראש המחלקה לחקר מוצא האדם במוזאון.
בנוסף מאז שנת 1995 משמש כפרופסור אורח באוניברסיטת לונדון.
בשנת 2004 מונה כחבר החברה המלכותית.
עבודת המחקר של סטרינגר מתמקדת במאובני האדם הניאנדרטלי והומו ספיינס.
בשנות ה-70 היה חלוץ תאוריית המוצא האפריקאי של האנושות בת-ימינו.
זאת בעקבות אבחנתו שמאובני ספיינס באירופה - כמו שרידי קרו-מניון - שונים ממאובני האוכלוסייה הניאנדרטלית שקדמה להם באירופה, ודומים יותר למאובני אדם ארכאי באפריקה.
לתאוריה היו מתנגדים רבים בעת שהוצגה, אך מאז זכתה לסיוע רב ממחקרים גנטיים, למשל תגלית חווה המיטוכונדרית בשנות ה-80, וכיום נחשבת לקונצנזוס מדעי המקובל על כל החוקרים בתחום.
השתתף במחקרי מאובנים בגיברלטר, טורקיה ומרוקו, וכן בחקר מאובני וממצאי נחל מערות שבכרמל, השמורים כיום במוזיאון הבריטי.
סטרינגר השתתף בכתיבת קרוב ל-200 מאמרים מדעיים, חלקם בכתבי עת מדעיים מובילים כמו Science, Nature ו-PNAS.
כמו כן כתב ספרים רבים על האבולוציה של האדם, מהם חיבורים מדעיים ומהם ספרי מדע פופולרי לציבור הרחב.
בשנת 2011 יצא ספרו The Origin of Our Species, העוסק בהתפתחות האדם המודרני.
סטרינגר גר בסאסקס ויש לו שלושה ילדים.
כריסטופר מייקל "כריס" פראט הוא שחקן קולנוע וטלוויזיה אמריקאי.
התפרסם בזכות תפקידיו בסדרות "אוורווד" ו"מחלקת גנים ונוף" ובסרטים "מאניבול", "מלחמת הכלות", "עולם היורה", "עולם היורה: נפילת הממלכה", "הנוסעים" ובדמותו של פיטר קוויל/סטאר לורד ביקום הקולנועי של מארוול.
פראט נולד בווירג'יניה, מינסוטה שבארצות הברית, למשפחה נוצרית-לותרנית, כבנם הצעיר של קתלין לויס (לבית אינדהל) ודניאל קליפטון פראט.
הוא גדל בעיר לייק סטיבנס שבוושינגטון.
בתיכון הוא הגיע למקום החמישי בתחרות היאבקות.
פראט למד במכללה ציבורית ונשר לאחר סמסטר.
הוא עבד כאיש מכירות וכחשפן במאווי, הוואי וישן ברכב ובאוהל על החוף.
לאחר מכן, החל לעבוד כמלצר במסעדה, והתגלה על ידי השחקנית וסוכנת השחקנים ריד אן צ'ונג שנתנה לו את התפקיד הראשי לסרטה "מקוללים חלק 3".
פראט זכה להכרה ראשונה בשנת 2002 בסדרת הדרמה "אוורווד" בתפקיד הסטודנט הצעיר ברייט אבוט הנדחה על ידי מרבית המכללות אליהם הוא מנסה להתקבל.
בשנת 2006 שיחק בתשעה בפרקים בעונה הרביעית של סדרת דרמת הנעורים "The O.C" בתפקיד צ'ה חברה של הנערה המקובלת סאמר רוברטס (רייצ'ל בילסון).
ב-2008 הופיע פראט בסרט הפעולה "מבוקש" בתפקיד בארי חברו הקרוב של עובד המשרד ווסלי גיבסון (ג'יימס מקאבוי).
ב-2009 התפרסם ברחבי העולם בקומדיה "מלחמת הכלות" בתור פלטצ'ר פלמסון, הארוס של המורה אמה אלן (אן האת'וויי) ובסרטים "עמוק בעמק" ו"הגוף של ג'ניפר".
באותה שנה החל פראט את תפקידו בסדרה הקומית "מחלקת גנים ונוף" בתור המוזיקאי המוכשר אנדי דוייר.
ב-2011 השתתף פראט בדרמת הספורט המוערכת "מאניבול" בתפקיד סקוט הטברג שחקנה של קבוצת ה-MLB "אוקלנד אתלטיקס" המאייש את עמדת הבסיס הראשון.
בשנת 2012 שיחק בקומדיה הרומנטית "עד החתונה זה יעבור".
שנה לאחר מכן שיחק בסרט הטעות הגדולה.
ב-2014 הוא דיבב את דמות הלגו של פועל הבנייה אמט, הגיבור הראשי בסרט "לגו: הסרט", ובאותה השנה הופיע בסרט העשירי של היקום הקולנועי של מארוול "שומרי הגלקסיה" בתפקיד סטאר לורד.
על השתתפותו בסרט זה היה מועמד לפרסים רבים וזכה בשניים.
פראט שב לגלם את דמותו של סטאר לורד בסרטים "שומרי הגלקסיה: חלק 2" ו"הנוקמים: מלחמת האינסוף" ו"הנוקמים: סוף המשחק" ו"שומרי הגלקסיה: חלק 3".
בשנת 2015, פראט הופיע בסרט "עולם היורה" בתפקיד מאלף הולוצירפטורים אוון גריידי לצד ברייס דאלאס הווארד, אשר הופיעה כקלייר דירינג.
הוא חזר לגלם את דמותו בסרט מ-2018 "עולם היורה: נפילת הממלכה" ומ-2022 "עולם היורה: עולם חדש".
בספטמבר 2016 יצא סרט הפעולה "שבעת המופלאים" בו שיחק, בדצמבר 2016 יצא לאקרנים הסרט "הנוסעים" בו הוא מככב.
ב-21 באפריל 2017 זכה פראט בכוכב בשדרת הכוכבים של הוליווד.
בנובמבר 2021 פורסם שפראט ידבב את גארפילד בסרט ההנפשה "גארפילד" המבוסס על קומיקס באותו שם.
בשנת 2023 דיבב את מריו בסרט ההנפשה הממוחשבת "האחים סופר מריו - הסרט", המבוסס על זיכיון המשחקים "מריו" של חברת נינטנדו.
ב-9 ביולי 2009 נישא לשחקנית הקולנוע אנה פריס אותה הכיר ב-2007 על סט הסרט "קח אותי הביתה הלילה", ובאוגוסט 2012 נולד בנם, ג'ק.
ביולי 2017 הודיע פראט כי הם נפרדים, והם התגרשו שנה לאחר מכן.
ביוני 2018 החל בזוגיות עם בתו הבכורה של ארנולד שוורצנגר, הסופרת קתרין שוורצנגר , וב-8 ביוני 2019 הם נישאו.
ב-10 באוגוסט 2020 נולדה בתם המשותפת, ליילה מריה.
בדצמבר 2021, כריס וקתרין הודיעו שהם מצפים לבתם השנייה, אשר נולדה במאי 2022. בנובמבר 2024 נולד בנם הראשון, ילדם השלישי במשפחה.
פראט מגדיר את עצמו כנוצרי לא אדוק לאחר שגדל בבית נוצרי-לותרני, ואף עבד עבור הארגון המסיונרי "יהודים למען ישוע".
ב-2008 תרם פראט מעל אלף דולר למען ברק אובמה במהלך הבחירות לנשיאות של 2008. בראיון שערך למגזין פיפל במאי 2019 הוא אמר "ששתי המפלגות הגדולות לא מייצגות אותו והוא מחפש בסיס משותף."
כריסטופר קלייב פרום, קצין הוא רוכב אופני כביש בריטי מקבוצת ישראל - פרמייר טק.
הוא זכה בשתי מדליות ארד במרוץ נגד השעון במשחקים האולימפיים (לונדון 2012, ריו 2016), בנוסף לכך גם זכה במדליית ארד באליפות העולם 2017 בנגד השעון.
פרום הוא הבריטי הראשון שניצח גרנד טור, הבריטי הראשון שניצח את הוואלטה אספנייה והג'ירו ד'איטליה בפרט, והבריטי השני אחרי בראדלי ויגינס לנצח את הטור דה פראנס ואחד מהרוכבים הבודדים בהיסטוריה שניצח את כל אחד משלושת הגרנד טורס.
הישגיו של פרום מציבים אותו כרוכב הטוב ביותר ב ואחד מרוכבי הגרנד טור הטובים בכל הזמנים.
עם זאת, פרום לא נחשב לאחד הרוכבים הטובים בהיסטוריה בשל העובדה שמעולם לא ניצח או התבלט במונומנטים או בקלאסיקות אחרות, בניגוד לרוכבים מעוטרים אחרים.
כריס פרום נולד בניירובי לאב יליד אנגליה ולאם ילידת קניה ממוצא אנגלי, שם החל להתאמן ברכיבה באופני הרים.
כשהיה בן 14 עבר עם משפחתו לדרום אפריקה והחל לרכוב באופני כביש ואף להשתתף בתחרויות מקומיות.
בשנת 2006 ייצג את קניה באליפות העולם באופני כביש.
במירוץ נגד השעון הגיע למקום ה-36, לאחר שבתחילת המרוץ התנגש באדם שעמד על המסלול ובכך איבד זמן.
בשנת 2007 הוחתם פרום לראשונה בקבוצה מקצוענית, קבוצת קוניקה מינולטה.
בשנת 2008 הוחתם בקבוצת ברלוורלד ועבר לייצג את בריטניה, ובשנה זו השתתף בטור דה פרנס וסיים במקום ה-82.בשנת 2009 השתתף בג'ירו ד'איטליה והגיע במקום ה-32. בסוף שנת 2009 הוחתם פרום בקבוצת סקיי ובשנת 2010 רכב בה ללא הישגים משמעותיים.
בשנת 2011 בוואלטה אספניה היה פרום פועל של בראדלי ויגינס שהיה הרוכב המוביל של קבוצת סקיי ואחד המועמדים לניצחון.
פרום התבלט בכל קטעי ההרים כמטפס, ובקטע 10 במרוץ שהיה קטע נגד השעון הגיע למקום השני לפני ויגינס ועבר להיות המוביל במרוץ.
למחרת עברה ההובלה לוויגינס כשהקדים את פרום בקטע הררי.
פרום המשיך לרכוב כפועל של ויגינס אף שנראה היה בשאר קטעי ההרים כחזק ממנו.
בשלושת הקטעים האחרונים במירוץ, לאחר שוויגינס נחלש ואפסו סיכויו לזכות במירוץ, עבר פרום לרכוב כמוביל, וזכה בסוף הוואלטה במקום השני, בפיגור של 13 שניות בלבד אחרי המנצח חואן חוסה קובו.
לאחר המירוץ חתם פרום על חוזה לשלוש שנים נוספות בקבוצת סקיי.
בתחילת שנת 2012 סבל פרום ממחלה ומאוחר יותר מפציעה, ולא השתתף כמעט בתחרויות.
למרות זאת נבחר להיות הפועל העיקרי של ויגינס בטור דה פראנס של אותה שנה.
המזל הרע המשיך לרדוף אותו בתחילת התחרות, כשסבל מתקר בקטע הראשון ומתאונה בקטע השלישי, והפסיד כשתי דקות למובילים במירוץ.
אך לאחר מכן התחזק, ובקטע השביעי חצה ראשון את קו הסיום, לאחר שהוביל את ויגינס במשך כל העלייה לסיום.
לאחר הקטע ה-11 במירוץ נשמעה ביקורת על פרום על כך שבמהלך הקטע תקף פרום את הדבוקה בדיוק כשוויגינס נחלש ובניגוד להוראות הקבוצה.
פרום טען שלא ראה שוויגינס נחלש ולא שמע את ההוראות בקשר.
היו שפירשו זאת כמחאה על כך שהוא אינו המוביל של הקבוצה, אף על פי שהרגיש חזק מוויגינס.
את הטור סיים פרום במקום השני, 3:21 דקות אחרי ויגינס.
באולימפיאדת לונדון נבחר פרום לייצג את בריטניה במרוץ הכביש ובמרוץ נגד השעון.
במרוץ נגד השעון הוא זכה במדליית הארד אחרי ויגינס וטוני מרטין.
בוואלטה אספניה נבחר לשמש כמוביל של קבוצת סקיי, והוא הגיע בסופו למקום הרביעי.
בתחילת שנת 2013 השתתף פרום בטור של עומן בו ניצח לפני אלברטו קונטדור וקאדל אוונס.
לאחר מכן השתתף בטירנו - אדריאטיקו בו הגיע למקום השני אחרי וינצ'נזו ניבאלי.
במרץ הוא ניצח בקריטריום אינטרנשיונל ובאפריל הוא ניצח בטור דה רומאנדי.
ביוני השתתף בדופינה ליברה כתחרות הכנה אחרונה לפני הטור דה פרנס, שלט בכל קטעי ההרים וניצח בתחרות.
בטור דה פרנס של אותה שנה השתתף פרום כמוביל של קבוצת סקיי.
עם תחילת המירוץ, נקלע לתאונה אך לא נפגע.
בקטע השמיני שהיה קטע ההרים הראשון בטור ניצח פרום ונטל את ההובלה בדירוג הכללי, כדקה לפני בן קבוצתו ריצ'י פורט וכשתי דקות לפני שאר המועמדים לניצחון.
בקטע ה-12 שהיה קטע נגד השעון הגיע פרום במקום השני 12 שניות אחרי טוני מרטין, והגדיל את יתרונו בראש הדירוג ליותר מ-3 דקות.
למחרת, בקטע ה-13 קונטדור וקבוצתו, סאקסו בנק, הצליחו לפצל את הדבוקה במישור, ופרום נשאר מאחור.
בכך הם הצליחו לקזז כדקה מיתרונו בדירוג הכללי.
בקטע ה-15 שהסתיים במון ונטו ניצח פרום והגדיל את יתרונו לכ-4 דקות.
בקטע ה-17 שהיה קטע נגד השעון בהרים, ניצח שוב פרום.
בסיום המרוץ ניצח פרום בפער של 5:03 דקות לפני נאירו קינטנה.
באותה שנה זכה פרום גם בפרס אופני הזהב המוענק על ידי מגזין האופניים הצרפתי "Vélo Magazine".